

**Určeným chovateľom v okrese Dunajská Streda, Komárno a Malacky**

|  |  |  |  |
| --- | --- | --- | --- |
|  |  |  | Bratislava |
|  |  |  | 07.04.2025 |

# Zvýšenie biologickej ochrany chovu vnímavých zvierat na zabránenie zavlečenia slintačky a krívačky

 Štátna veterinárna a potravinová správa Slovenskej Republiky Vám s ohľadom na aktuálny vývoj nákazovej situácie vo výskyte vysoko nákazlivej vírusovej choroby hospodárskych zvierat slintačky a krívačky na Slovensku v obci Medveďov, Ňárad, Baka, Malá Lúč, Jurová v okrese Dunajská Streda a Plavecký Štvrtok v okrese Malacky odporúča prijať a dôsledne dodržiavať opatrenia na zvýšenie biologickej ochrany vo Vašom chove.

Kroky zabezpečujúce zvýšenie biologickej ochrany:

* zabezpečiť účinné oplotenie chovu hospodárskych zvierat z dôvodu zamedzenia kontaktu cudzích osôb a zvierat žijúcich mimo chovu s chovanými zvieratami, s krmivom, vodou a stelivom určeným pre zvieratá
* zabezpečiť účinné čistenie, dezinfekciu a deratizáciu v chove
* minimalizovať počty ľudí vstupujúcich na farmu a prichádzajúcich do styku so zvieratami,  obmedziť kontakty len pre oprávnené osoby
* minimalizovať vstup a zabezpečiť evidenciu vstupujúcich dopravných prostriedkov a osôb na farmu
* aktivovať na vstupe na farmu a výstupe z farmy dezinfekčné bariéru (napr. dezinfekčnú rohož) pre dopravné prostriedky a pre osoby
* poučiť personál starajúci sa o zvieratá o možnom prenose ochorenia
* striktne dodržiavať používanie osobných ochranných pomôcok
* prísne dodržiavať zákaz presunov zvierat v zmysle opatrení príslušnej RVPS a mimoriadnych núdzových opatrení vydaných hlavným veterinárnym lekárom SR
* zvýšiť intenzitu zdravotných kontrol hovädzieho dobytka, oviec, kôz a ošípaných so zameraním na klinické príznaky slintačky a krívačky
* bezodkladne nahlasovať na príslušnú RVPS a súkromnému veterinárnemu lekárovi akékoľvek príznaky slintačky a krívačky (afty, lézie na mulci, jazyku, vemene, paznechtoch, pokles dojivosti, horúčka)
* **pokiaľ nebude zabezpečená biologická ochrana chovu zo strany chovateľa, nebude chovateľovi poskytnutá kompenzácia zo strany štátu a hrozí mu pokuta, prípadne zavlečenia nákazy slintačky a krívačky do chovu aj trestné oznámenie podľa § 307 zákona č. 300/2005 Z.z. Trestný zákon v znení neskorších predpisov.**

 **MVDr. Martin Chudý**

 **Hlavný veterinárny lekár SR**